cyanic-selkie/wikianc huggingface dataset:
Ospital
thumb|285x285px|An Royal Brompton Hospital iyo saro sa mga pinakadakulang ospital para sa puso asin baga sa kinaban. An ospital (Ingles: hospital) iyo sarong institusyon na para sa pag-ataman nin salud na minatao nin pagtrato sa pasyente kaiba an espesyalisadong siyensyang pangsalud asin dugang na mga trabahanteng pangsalud asin kagamitan na medikal. An pinabistong klase nin ospital iyo an heneral na ospital, na tipikal na igwa nin sarong emergency department para itrato an madaliang problema sa salud na minarango poon sa kalayo asin aksidenteng biktima pasiring sa biglaang kamatean.
An pandistritong ospital iyo tipikal na an mayor na pasilidad na pangsalud sa rehiyon kaini, na igwa nin dakul na higdaan para intensibong pag-ataman asin dugang na mga higdaan para sa mga pasyente na kaipohan nin halabang panahon nin pangangataman. An mga espesyalisadong ospital iyo kabali an mga trauma centers, rehabilitation hospitals, children's hospitals, seniors' (geriatric) hospitals, asin mga ospital na para sa mga espesipikong pangangaipong medikal arug kan sikiatrikong pagtrato asin pirang mga kategorya nin kahelangan. An mga espesyalisadong ospital pwedeng makatabang sa pag-ina kan mga gastuson kumpara sa mga heneral na ospital. An mga ospital iyo nakaklasipika bilang heneral, espesyalidad, o panggobyerno na depende sa ginikanan kan nakukuang pundo.
964
An  sarong taon sa Gregoryanong kalendaryo.
Maguindanao del Norte
An Maguindanao del Norte (Maguindanaon: Prubinsya nu Pangutaran Magindanaw, Iranun: Perobinsia a Pangutaran Magindanao, Jawi:ڤڠوترن ماڬينداناو) iyo saro sa mga bagong probinsya sa Filipinas na namomogtak sa Awtonomong Rehiyon nin Bangsamoro sa Muslim Mindanao. An kabesera kaini iyo an munisipyo kan Datu Odin Sinsuat. Napalalibotan ini kan Lanao del Sur sa norte, Maguindanao del Sur sa sur-subangan, asin Sultan Kudarat sa sur.
An Syudad nin Cotabato iyo an administratibong independiente sa probinsya alagad pinagrupo para sa representasyon konggresyunal.
Uusipon
An idea sa paggibo nin probinsya sa presenteng teritoryo kan Maguindanao del Norte nagpuon kan 2006 kan an probinsya nin Shariff Kabunsuan nag-exister nin halipot na panahon sa duwang taon bago ibinalik giraray bilang kabtang kan Maguindanao.
Sa presente
An Maguindanao del Norte binilog kan an probinsya nin Maguindanao nabanga sa duwang probinsya; su saro komo Maguindanao del Sur. An pagkakabanga nangyari sosog sa 2022 Maguindanao division plebiscite kan Septyembre 17, 2022 na rinatipikahan kan Republic Act 11550 na nag-propose kan pagkakabanga kan probinsya. Si dating Maguindanao Vice Governor Ainee Sinsuat iyo nagin acting governor kan pinakabagong gibong probinsya nin Maguindanao del Norte.
Heograpiya
An Maguindanao del Norte iyo kompwesto nin 12 mga banwaan.
Tataramon na Bengkulu
An Bengkulu o Sentral Malay, saróng tataramon na Malayano na pigtataram sa Indonesyanong isla kan Sumatra, sa palibot kan syudad kan Bengkulu. Mas magkaano-ano ini sa iba pang mga barayti nin Malay sa Sumatra arog kan Col, Malayo na Jambi dangan Malayo na Palembang na iyo man an Minangkabau na pigtataram sa kataid na Sulnupang Sumatra kaysa sa Tataramon na Rejanges, na pigtataram man sa probinsiya.
Pamibi
An pamibi iyo an sarong pag-arang o akto na naghihingoang i-aktibar an sarong rapport na igwa nin obheto nin pagsamba sa paagi kan tuyong pakikikomunikar. Sa piot na sentido, an termino nanonongod sa sarong akto nin pagngayongayo o pag-ultanan na ipinanonongod sa sarong dios o marigsok na apoon. Sa pangkagabsan, an pamibi pwede man na magkaigwa kan katuyohan nin pagpasalamat o pag-omaw, asin kun ikokomparar an relihiyon konektadong marhay sa mas teoretikong mga porma nin paghorophorop asin sa mga anting-anting o engkanto.
An pamibi pwedeng magkaigwa nin manlainlain na klase: Pwede iyan na magin kabtang nin sarong set na liturhuya o ritwal, asin iyan pwedeng gibohon nin solo o grupo. An pamibi posibleng minabilog nin sarong himno, inkantasyon, pormal na mga tataramon nin kredo, o berbal na mga tataramon sa namimibi.
An akto nin pamibi pinatutunayan sa nasusurat na mga reperensiya kaidto pang 5000 na taon na an nakaagi. Ngonyan, an kadaklan na pangenot na relihiyon imbwelto an pamimibi sa manlaen-laen na paagi; an iba ginigibo iyan, na naghahagad nin estriktong pagkasunodsunod nin mga aksyon o nagbubugtak nin restriksyon sa kun siisay an tinotogotan na mamibi, mantang an iba nagtotokdo na an pamibi pwedeng gibohon nin siisay man ano man na oras.
An sientipikong mga pag-adal mapadapit sa paggamit nin pamibi sa kadaklan nakasentro sa epekto kaiyan sa pagpaomay sa mga may helang o nalugadan. An pagigin epektibo kan pamibi na may pagbolong sa paagi kan pagtubod pinag-isipan sa dakol na pag-adal, na may mga resulta na nagkakasarongatan.
Tataramon na Musi
An Musi, bisto man sa Malayo na Palembang, Basa Pelembang Sari-sari dangan Sekayu, saróng tataramon na Malayano na pigtataram kan mga 3 milyon na mga residente kan Palembang metropolitan area (an kapitolyo kan Sur na Sumatra, Indonesya) sagkod sa mga nakaparalibot na lugar. Sa ngunyan na panahon, nagin saróng lingua franca an tataramon na Malayo na Palembang sa provincia nin Sur na Sumatra, dawa na an Sur na Sumatra igwa man nin iba pang mga panrehiyon na tataramon dangan mga diyalektos. Halangkaw na naimpluwensyahan kan Habanes an Palembang, nin huli ta an enot na mga parataram kaini gikan sa Demak, Sentral Haba kan mga ika-18 na siglo.
Universal Declaration of Human Rights
Ini an Artikulo 1 kan Universal Declaration of Human Rights (Ujian Sedunio Hak-Hak Manusio)
Galo-galo uwong dilahirke bebas merdeka, setaro martabat samo hak-haknyo. Galo-galonyo la dienjuk akal utak jugo raso ati, supayo bekendak sesamo manusio pecak wong seduluran.
All human beings are born free and equal in dignity and rights.They are endowed with reason and conscience and should act towards one another in a spirit of brotherhood.
Vladlen Tatarsky
Siya aktibo bilang propagandista para sa Rusya asin sa separatistang mga pwersa sa Ukranya hanggan siya naasasinar sa 2023 Saint Petersburg na pagbomba.
Preso asin gera
Si Fomin, na namundag kan 1982 sa Makiivka, Donetsk Oblast, may kapot na pagkasyudadano bilang Ukranyano asin dangan bilang Ruso. Siya gikan sa dugong Tatar sa parte kan saiyang ina, Ravilya Ibragimova. Kan 2011, siya nakarsel sa Ukranya huli sa paghabon sa banko. Kan magputok an gera sa Donbas, siya nakadulag sa preso asin nagbali sa hokbo kan Donetsk People's Republic na suportado kan Rusya. Dangan siya nadakop asin nakarsel giraray.
Si Fomin pinagpatawad ni Alexander Zakharchenko, an pamayo kan Donetsk People's Republic, asin tina'wan lugar na maglaban kontra sa Pwersa Armada kan Urkanya kaapil sa Vostok Battalion durante kan gera sa Donbas. An saiyang nom de guerre "Professor". Pakaserbi niya sa militar mga 2017, siya nagpoon nang magblogging sa likod kan tagong-ngaran na Vladlen Tatarsky. An saiyang pangaran iyo sa pag'ayog sa pangaran ni Lenin (Vladimir Lenin) asin sa Rusong satiristang si Victor Pelevin na primerong nobela kaini kan 1999, Generation "П", kun saen an pangaran kan protagonista Vavilen Tatarsky (Babylen Tatarsky sa Ingles). Ining Tatarsky sarong advertising copywriter na natokahan maggibong copy sa sarong ad agency, kun saen isinusunod niya an Western advertising sa "mentalidad nin Ruso".
Sa paghorophorop niya sa gera sa Donbas, si Fomin nagsurat na "rinibo nin mga opisyal militar na Ruso" an nagserbi sa rona nin Donbas poon pa kan Oktobre 2014, na iyo ini an kabaliktaran kan opisyal na sinasabi kan gobyerno ruso na mayo sinda nakikiaram sa mga nangyayari sa Ukranya bago an taon 2022. Si Tatarsky nag'estar sa Moscow poon 2019 sagkod sa kagadanan niya kan 2023.
Pagkagadan
Kan 2 Abril 2023, si Tatarsky nagadan sa pagboag nin sarong bomba nakatanom sa sarong pigurin na pigregalo saiya manta na siya nag'aatender sa sarong kasibotan ginigibo sa sarong cafe sa Saint Petersburg kun saen siya an guest speaker. An pagkagadan niya nadakop sa video. Beinte kwatrong iba pa an nagkarulugadan, anom kritikal, susog sa mga autoridad na Ruso. An café sadiri daa ni Yevgeny Prigozhin, sarong Rusong negosyante na kaugos na amigo kan Kremlin asin siya an pamayo, kagmukna kan paramilitary'ng Wagner Group. Sarong residente sa Saint Petersburg, si Darya Trepova, an dinakop ta iyo soboot an suspetsado sa krimen, susog sa Investigative Committee of Russia. Susog sa mga imbestigador, siya nagfdara sa kapihan nin sarong kahon na an laog sarong rebulto ni Tatarsky, kun saen an sarong mekanismo asin bomba nakatago. On 3 April, she was arrested.
Pangyari kaining insidente, sa Margarita Simonyan, Tina Kandelaki, asin Anton Krasovsky pinagtawan sala an Ukranya sa atakeng ini asin naghuhurot nin pagbalos. Si Prigozhin nagswestyon na mga aktor na Ukranyano bakong responsable kaini, asin si Ukranyanong si Mykhailo Podolyak nagsabi na an may kagibohan kaini an Rusya mansana. An Institute for the Study of War pinagtantya na an pagbomba garo patanid mansana sa ibang mga Rusong komentarista na maglikay sa pagparatuyaw kan gera, o ini sarong pagpatakot sa mga aktor na kampi sa Wagner na maglikay-likay ta pwedeng homa' ini ki Putin asin boot nanggad kan Kremlin na makontrol an espasyo nin impormasyon.
Pakasarong aldaw kan asasinasyon, si Putin ginawadan postuma si Tatarsky kan Order of Courage.
Bidyograpiya ni Mariah Carey
Si Mariah Carey sarong Amerikanong parakanta na nakagibo nin 127 music videos, 7 home videos, 14 films, asin 6 na television shows sa saiyang karera.
Pundasyon na Wikimedya
An Wikimedia Foundation, Inc., o Wikimedia kapag halipot asin pinalipot bilang WMF, sarong Amerikanong 501 (c) (3) nonprofit na organisasyon na may headquarter sa San Francisco, California asin nakarehistro bilang sarong charitable foundation sa irarom nin lokal na mga ley. Pinakabisto bilang an hosting platform kan Wikipedya, sarong crowdsourced online encyclopedia, ini man an nagho-host kan iba pang magka'agid na proyekto asin MediaWiki, sarong wiki software.
Itinugdas an Wikimedia Foundation kan 2003 sa St. Petersburg, Florida, ni Jimmy Wales bilang sarong daing propitong paagi tanganing pondohan an Wikipedia, Wiktionary, asin iba pang mga crowdsourced na proyektong wiki na poon pa kaidto hinost ni Bomis, Wales's kompanyang para sa tubo. An Foundation pinipinansyal mismo mayormente sa paagi kan minilyon na saradit na donasyon gikan sa mga parabasa nin Wikipedia, natitipon sa paagi nin mga kampanya asin taonan na pagpaskil nin banner dapit sa pagtipon nin pondo na nakakaag sa Wikipedia. Ini igwa nin mga grants hale sa manlaenlaen na mga kompanya nin teknolohiya asin mga organisasyon na pilantropo.
Marikas na nagtalubo an Pundasyon sa bilog na pagkabuhay kaini. Pag-abot nin 2021, iyan naggamit nin labing 550 tawohan asin parakontrata, na may taonan na revenue sa labing US$160 milyones, taonan na mga gastos na mga US$110 milyones, asin nagdadakol na endowment, na labi sa US$100 milyones kan Hunyo 2021.
PDP–Laban
thumb|230x230px|Tatak kan PDP-Laban An Partido Demokratiko Pilipino–Lakas ng Bayan (lit. 'Partido Demokratiko Filipino–Kusog kan Banwa'), pinapalipot bilang PDP–Laban, iyo sarong partidong politikal sa Filipinas na itinogdas kan mga grupong laban sa nakatukaw na Presidente Ferdinand Marcos. Nabilog ini kan magsaro an Partido Demokratiko Pilipino ni Aquilino Pimentel asin an Lakas ng Bayan ni Ninoy Aquino, mga lider kan oposisyon kaidtong panahon ni Marcos. Mahalaga an nagin papel kan PDP–Laban sa pagbusol asin darahon kaini an kandidatura ni Corazon Aquino bílang Presidente kan Filipinas sa isinagibong biglaang eleksyon kan 1986, na nagin kawsa kan pagbagsak nin rehimeng Marcos.
962
An  sarong taon sa Gregoryanong kalendaryo.
PDP–Laban
Liwat na luminaog an PDP–Laban sa pangpresidenteng eleksyon sa Pilipinas kaidtong 2016 kan pigdara kaini an kandidatura ni Rodrigo Duterte.
963
An  sarong taon sa Gregoryanong kalendaryo.
4K Barrel
An 4K Barrel o 4KB sarong banda sa Syudad nin Naga na namidbid kan dekada 2000 sa saindang komposisyon na Proud Akong Magin Nagueño. An inot na ngaran kaini iyo an Image of 5. Kompwesto an grupo ninda Marlon "Bilog" dela Cruz Amador, Afredo "Jun" De Loyola, Jr. asin Fortunato "Tonton" Belmonte Hernandez.
Imbitasyon sa kasal
thumb|Sarong modernong imbitasyon sa kasal An Imbitasyon sa kasal sarong surat na naghahagad sa nag - atender sa kasal. Tipikal na nakasurat iyan sa pormal, ikatolong lenguahe asin ipinadara an lima sagkod walong semana bago an petsa kan kasal.
Arog kan iba pang imbitasyon, iyan an pribilehio asin obligasyon kan kag - imbitar sa kasaysayan, para sa mas hoben na mga nobya sa kulturang Solnopan, an ina kan nobya, para sa pampamilyang mga imbitasyon kan nobya, magsalang paagi sa pagsugo sa sainda o pagpadara sa sainda, magsalang paagi sa paghagad nin tabang sa mga paryente, katood, o sa saiyang sekretaryo sa pagpili kan listahan nin mga bisita asin adres na sobre, o paagi sa paggibo nin serbisyo. Paagi sa teknolohiya sa komputer, an nagkapira naimprenta nin direkta sa mga sobre hale sa sarong listahan nin mga bisita na naggagamit nin mga surat na may darang mga tataramon na nagproseso asin nagpapalakop nin software. mail rock. .
An Katahawan na Panahon asin bago kaito
Bago an imbensyon kan lipat-type printing ni Johannes Gutenberg kan 1447, pig'anunsyo an mga kasal sa Inglatierra paagi kan sarong Town crier: Sarong tamboan an artikulong ini. an sarong lalaki na naglalakaw sa mga tinampo na nagpapaisi kan makosog na bareta kan aldaw. pag - imprenta kan imprentahan. Sono sa tradisyon, an siisay man sa laog nin talinga nagin kabtang kan selebrasyon.
Kan Edad Media, lakop an dai pakabasa asin pakasurat sa tahaw nin ordinaryong mga tawo, kaya an pagpadara nin nasusurat na mga imbitasyon sa kasal naglataw sa tahaw kan nobleng mga tawo. An mga pamilya na may kakayahan magsusugo nin mga monghe, na eksperto sa teknika nin pag - apod, na mano - mano an saindang mga notisya. calligraphy.
An siring na mga dokumento parateng dinadara an laog nin mga armas, o personal na mga kredo, kan indibiduwal asin tinatakan nin taro.
Poon 1600 padagos
Sa ibong kan pagbutwa kan imprentahan, an ordinaryong mga pamamaagi nin pag - imprenta kan panahon na idto, na dian basta na sana itinaas an tinta sa papel na ginagamit an pangenot na tipo, nagbunga nin maluyang marhay na resulta para sa nakaaakit na mga imbitasyon. Minsan siring, an tradisyon nin pagpaisi kan mga kasal sa peryodiko napatunayan nanggad sa panahon na ini.
Kan 1642, an pagimbento nin metal-plate graving (o Mezzotint) ni Ludwig von Siegen nagdara nin mas halangkaw na mga imbitasyon sa kasal sa laog kan abot kan nagluluwas na tahaw na klase. Mezzotint. Ludwig von Siegen An pagukit, siring sa ipinaririsa kan ngaran, nagkakaipo nin sarong tekniko na "tawan nin surat" an teksto baliktad sa sarong metal na plato na naggagamit nin kasangkapan sa pag - ukit, asin an plato ginamit kaidto sa pag - imprenta kan imbitasyon. Engraving. An ibinungang nakaukit na mga imbitasyon naprotehiran na dai maggamit nin sarong pidaso nin tisyu na ibinugtak sa ibabaw, na sarong tradisyon na nagdadanay sagkod ngonyan.
Kan panahon na idto, an mga imbitasyon sa kasal mas detalyado kisa ngonyan; Sa tipikong paagi, an ngaran kan kada bisita inimprenta bilang indibiduwal sa imbitasyon.
An Industriyal na Rebolusyon
Kasunod kan pag - imbento ni Lithography ni Alois Senefelder kan 1798, nagin posible na makaprodusir nin mataromon asin napapalaen na insigning na dai na kaipuhan na magtipon. Lithography. Alois Senefelder Ini an nagbukas kan dalan para sa pagbutwa nin sarong tunay na masaker sa mga imbitasyon sa kasal.
Tataramon na Iha
An Iha (Kapaur) saróng tataramon na Papuano na pigtataram sa puro kan Rawis nin Bomberai. Saró ini sa mga basis kan pidgin na piggagamit bilan lokal na tataramong pankalakalan.
Ponolohiya
Mga Katanog: /p/, /b/, /m/, /w/, /t/, /d/, /n/, /s/, /r/, /l/, /j/, /k/, /ɡ/, /ŋ/, /h/
Valerie Weigmann
Si Valerie Weigmann sarong aktres na Pilipino-Aleman, host sa TV, modelo sa pasyon, asin beauty pageant titleholder na pigkoronahan na Miss World Philippines 2014.
Pigrepresente niya an Filipinas sa Miss World 2014 pageant na pigganap sa London.
Enot siyang nakaguno nin popularidad poon sa n pagbutwa niya bilang sarong Pinoy Big Brother: Teen Edition Plus housemates dangan nagin urulay-ulay bilang sarong co-host kan pinakahaloy na dalanon sa panudto, an Eat Bulaga!.
Personal na buhay
Si Weigmann dugong Filipino, Aleman asin Danish na namundag sa Wiesbaden, Hesse, West Germany.
An ama niya Aleman na chef asin an ina niya Filipina (née Clacio) gikan Albay.
Si Valerie nagtapos sa sarong unibersidad sa Wiesbaden, Alemanya na may bachelor's degree sa Kumonikasyon.
Siya saro man na entrepreneur asin kabakas sa pinakaenot na Aleman-Turkong restoran sa Manila, may ngaran, bamm namomogtak sa The Collective, sa Makati City.
Pinoy Big Brother
Kan 2008, pigpili si Weigmann bilang saro sa mga housemates kan Pinoy Big Brother: Teen Edition Plus kan Pinoy Big Brother.
Dai man siya nanggana alagad huli sa pagkakabantog niya dakol an nagin alok na trabaho sa saiya sa modelling, telebisyon asin pelikula.
Pagkatapos kan PBB
Pagkatapos kan saiyang obligasyon sa PBB, napaduman siya sa manlaen-laen na programa sa telebisyon sa ABS-CBN dangan na-tapped man nin dakol na ahensiyang pagmomodel sa Manila para sa fashion assignments na arog kan mga patalastas sa TV, magasin dangan mga padalaganan.
Kan 2013, nag-cast siya sa seryong pambangging-padalan kan TV5 na Kidlat na pinunan ni Derek Ramsay.
Kan mga minasunod na taon, pigdagdag siya bilang saro sa mga bagong co-presenters kan pan-udtong padalan kan GMA Network sa Eat Bulaga! asin nagtanghal sa segment na "All For Juan, Juan For All.
Nagpadagos si Weigmann bilang co-host tanganing magbayon sa mga Miss World pagaeant.
Buyò
thumb|Sinaralansan na buyo An Buyò (Piper betle) sarong tinanom na nagsasapot asin nagbabalagon, yaon sa pamilya Piperaceae, na kabali man diyan an paminta asin kava. An dahon kan buyò mansana an mayor na may pakinabang. An dahon kaini gamit sa pag'andam nin mamaon asin lakop an pagmama kaini sa Asya, karamas an tinipak na bunga, apog asin gurot nin tabako.
Sa Indya asin Sri Lanka, sarong takma' nin dahon buyo tradisyonal na inaatang komo tanda nin pagrespeto asin sa marayrahay na pagporoon nin aktibidad. An siring na okasyon kaiba na diyan an pagtaong-galang sa mga gurang sa kasalan, pagselebrar kan Bagong Taon, asin pagtangro nin pagbayad sa mga medikong Ayurvediko asin mga astrologo kun saen an kwarta, bunga asin buyo idinuduhol sa paghagad nin pagbasbas.
An buyong tinanom pirming nagdadahon bilog na taon, na may makintab asin mahalnas na malapusong hitsura kan dahon. Sinasabing an buyo naggikan sa Habagatan asin Sur-subangan na Asya.
Pagkultibar
Ini kaipohan na marhay an mayu'mo' na daga alagad habo siya kan tuong na tubig. Hanap niya man an limpoy asin diyan ini natubang ta matalaw ini sa lugar na bantaakan.
Agni
Si Agni (Sanskrito: अग्नि, romanisado: Agni, Pagsayod sa Sanskrit: [ˈɐgnɪ]) sarong taramon sa Sanskrit na an boot sabihon kalayo asin nangangahulogan nin Vedikong dios nin kalayo nin Hinduismo. Siya man an dios kan mga guardia sa habagatan-sirangan asin manonompongan sa parate sa habagatan-sirangan na mga kanto kan mga templong Hindu. Sa klasikong kosmolohiya kan mga relihiyon na Indiyan, an Agni bilang kalayo saro sa limang bakong permanenteng elemento (pañcabhūtá) kaiba an espasyo (ākāśa), tubig (ap), air (vāyu) asin daga (pṛthvī), an limang nagsaralakan tanganing maporma an empirikal na hinuhuna na eksistensyang materyal (Prakṛti).
Sa literaturang Vedic, an Agni sarong mayor asin oft-invoked na dios kaiba ni Indra asin Soma. Pigkokonsiderar si Agni na nguso kan mga diyos asin diyosa asin an medya na nagpapaabot nin mga dulot sa sainda sa sarong homa (votive na ritwal). Siya inimahinar sa suanoy na mga tekstong Hindu na yaon sa tolong tangga, sa daga bilang kalayo, sa atmospera bilang kikilat, asin sa langit bilang an saldang. An tripleng presensiyang ini nagtatao sa saiya bilang mensahero sa pag-oltanan kan mga dios asin tawo sa mga tekstong Vediko. An relatibong kahalagahan kan Agni nagdikit sa post-Vedic era, ta siya internalisado asin an saiyang identidad nag-evolve nin metapahorical na nagrerepresentar sa gabos na pagbabagong enerhiya asin kaaraman sa Upanishads asin sa huri literaturang Hindu. Si Agni nagdadanay na mahalagang kabtang kan mga tradisyon na Hindu, arog baga kan pangenot na patotoo kan rite-of-passage na ritwal sa tradisyonal na mga kasal na Hindu na inaapod na Saptapadi o Agnipradakṣiṇam (pitong lakad asin mga sumpa sa lambang saro), sa seremonyang Upanayana nin rite of passage, siring man bilang kabtang kan diyā (lampara) sa mga kapiyestahan siring kan Deepavali asin Aarti sa Puja.
An Agni (Pali: Aggi) sarong termino na minalataw sa mga tekstong Budhista asin sa mga babasahon na konektado sa heresiyang Senika na pinagdebatehan sa laog kan mga tradisyon nin Budista. Sa kaisipan kan suanoy na Jainismo, an Agni (kalayo) igwa nin kalag asin mga persona an mga kalayo, dugang pa naglataw bilang Agni-kumara o "prinsipeng kalayo" sa saiyang teorya nin pagkamundag liwat asin sarong klase nin mga tawong namundag giraray asin tinukar sa saiyang teksto na igwa nin katumbas na terminong Tejas.
Kanyaw
An Kanyaw o Cañao iyo sarong selebrasyon o seremonya kan mga katutubo sa bukid sa Norteng Luzon. Ini iyo sarong pansosyedad-relihiyosong ritwal kun sain an mga manok, orig, asin mga damulag iyo pigbubuno bilang sarong sakripisyo atsin pighahanda. Ini iyo ordinaryong pasasalamat sa saindang mga dios na inaapod na Kabunyan.
An mga katutubong ini iyo nagtutubod sa pagkakaigwa nin mga dae-midbid na nilalang na inapod nindang Anito na may kapangyarihan sa tawo. Sa paagi kan paggamit nin mga pamibi asin materyal na alay sa ritwal, minatubod an mga katutubo na makukua an pabor sa mga espiritu na ini.
An selebrasyon iyo sarong suanoy na tradisyon na pigseselebrar na nin haloy bago pa mag-abot sa Filipinas an mga Kastila. Ngunyan, an mga Igorot asin mga Filipino na an ninuno iyo Igorot nagsasagibo man giraray nin tradisyunal na kapistahan nasain man sindang surok kan kinaban.
An Grand Cañao iyo pigseselebrar kan mga tribong Igorot kan Cordilleras nin taunan.
Gawad S.E.A. Write
An mga gawad na ini itinatao sa mga parasurat gikan sa lambang mga nasyon na minabilog kan Asosasyon kan mga Nasyon sa Sur-Subangan na Asya, alagad bakong gabos na mga nasyon sa ASEAN igwa nin representasyon lambang taon. Minsan an gawad itinatao para sa sarong espesipikong gibo nin awtor, o para sa sarong gawad nin panghabang-buhay na pagkamtan. An mga panurat na tinatawan nin onra minairiba-iba asin kabali digdi an mga rawitdawit, halipot na usipon, nobela, drama pan-entablado, usipon banwaan, siring man mga pan-akademiko asin panrelihiyosong gibo-gibo.
Ginigibo an mga seremonya sa Bangkok kaiba an sarong myembro kan pamilyang maharlikang Thai na iyong nagpapamayo kan okasyon. Namukna an gawad kan tagapadalagan kan otel The Oriental sa Bangkok, na naghanap nin pag-anduyog sa Thai Airways International asin iba pang mga kompanya. Naitampok na digdi an nagkapirang midbid na mga bisitang tagapagtaram, kabali si Iris Murdoch, Peter Ustinov, Jeffrey Archer, James A. Michener, Gore Vidal, William Golding, Rita Dove asin Paul Theroux. An susing tagataram kan 2006 na iyo an makata nin Premyong Nobel na si Wole Soyinka dai idinagos an saiyang susing panaramon bilang protesta laban sa kudeta kan militar nin Thai laban sa gobyerno, asin sinanglian sa mga huring momento ni S. P. Somtow.
Pinag-untok seremonya kan 2011 sagkod kan Pebrero 2012 hulit kan pagbaha kan 2011 sa Thailand. Si Edwin Thumboo iyo si nagin susing tagataram. An mga seremonya kan 2016–18 pinag-untok man huli kan kagadanan kan hadi nin Thai kan 2016. An tulong nanaog na tag-Singapura nakua an sainda mga premyo kan Nobyembre 2019.
1979–1989
Sagkod 1984, an ASEAN binibilog kan Indonesya, Malasya, Filipinas, Singapura asin Tailandya. An Brunei inako kan 1984 asin an pinakainot kaining tinawan onra kan S.E.A. Write nginaranan kan 1986.
1995–1999
Nagbali an Bietnamita sa ASEAN kan 1995 asin pinangaranan an saindang pinakainot na ganador sa Gawad S.E.A. Write kan 1996. An Laos asin Myanmar inako kan 1997 asin pinangaran an saindan pinakainot na ganador kan 1998. Mantang an Kambodya nagbali sa ASEAN kan 1999 asin minidbid an pinakainot na ganador kaini nin S.E.A. Write kan parehong taon.
Sapatos
too|thumb|Sarong padis nin sapatos. An sapatos sarong hapin sa bitis para sa proteksyon asin pagigin komportable kan mga ini. Ginagamit man ini bilang dekorasyon asin moda. Mantang an bitis kan sarong tao kayang adaptar sa manlainlain na kondisyon nin klima asin kadagaan, bulnerable pa man giraray ini sa mga peligrong pangkalibotan arog kan matarom na gapo asin labing temperatura, na iyong prinoprotehiran kaini. An ibang sapatos isinusulot bilang pamproteksyon, arog kan mga botang batbat na kaipohan sa mga indutriyal na lugar
Kabali an mga ini sa degoma o kaya idtong igwang takong. Para sa mga babae, parati igwang haralangkaw o harababang takong. Gibo man sa katad an mga pormal na sapatos.
Igwa nin manlainlain na klase nin mga sapatos. An pinakadakol na klase kaini iyo idtong ginibo nin sadya para sa sarong okasyon. Halimbawa, an mga bota idinesenyo para sa trabaho o gamit sa magagabat na trabaho panluwas. An mga atletikong sapatos idinisenyo para sa sarong partikular na isports siring kan pagdalagan, paglakaw-lakaw, o iba pa. An ibang mga sapatos idinisenyo tangarig isulot sa mga pormal na okasyon, asin an iba para sa mga kaswal na okasyon.
Calvin Klein (harong nin moda)
thumb|266x266px|Sarong tindahan ni Calvin Klein sa Fairview Mall An Calvin Klein Inc. sarong fashion house sa Amerika na itinindog kan 1968. Ini nag - espesyalisar sa leather, mga aksesorya, mga kasangkapan sa harong, pahamot, alahas, relo asin mga ready-to-wear. An kompanya igwa nin mga bakalan na nakikikabtang sa retail asin komersyal asin badong haute couture.
An kompanya minukna kan paradisenyong si Calvin Klein asin kan saiyang katood na si Barry K. Schwartz. An kompaniya tinogdas sa Midtown Manhattan, New York City. alt=|thumb|363x363px|Sarong babaying modelo kan Calvin Klein sports bra asin underwear.
Bagyong Thelma
An Tropical Storm Thelma, na midbid sa kasaysayan nin Pilipinas bilang Tropical Storm Uring, saro sa pinakanakagagadan na bagyo sa Pilipinas, na haros nagkua kan buhay nin nasa 5,081 katawo. Nagpuon ining mabuo bilang sarong tropical disturbance kan Nobyembre 1,1991, nagkapirang gatos na kilometro sa amihanan - sirangan nin Palau, an tropikal depresyon na magigin si Thelma sa pasulnopan. Pakalihis na magpasiring sa timog - sulnopan bilang reaksyon sa sarong cold front, an sistema nagin orog na tropikal na bagyo kan Nobyembre 4 mantang nagdadangadang iyan sa Pilipinas. Mga pirang oras bago magbalyo sa Visaya, naabot ni Thelma an alitoktok kaiyan na may kinakarkulong sampulong minutong sustinidong duros na 75 km/o (45mpo) asin man barometric pressure na 992 992 mbar (HPa; Kan 29.29, sa HHg.00.00. Sa ibong kan pagbalyo sa bilog na daga, an sistema luminuya sana nin kadikit, na luminataw sa Dagat nin Timog Tsina kan Nobyembre 6 mantang pinapagpadanay an duros nin. Sa katapustapusi si Thelma nagi na sanang duros asin nagbaba sa estadong tropikal na depresyon. Kan Nobyembre 8, nagkaigwa nin depresyon sa Southern Vietnam bago puminondo pakalihis nin pirang oras.
Mantang nag - aagi sa Pilipinas, an interaksion ni Thelma sa halangkaw na lugar kan nagkapira sa mga isla nagbunga nin makusogon na oran. Paagi sa proseso nin orographic lift, an kadaklan sa mga parte kan Visayasas nag-sapo nin 150 milya (6 sa) nin uran; minsan siring, sa Leyte Island igwa nin lokal na uran na nagdara nin nasa total sa 580.5 m.50.50. Huling an mayoriya kaini buminagsak sa tulong distansyang ora, nagkaigwa nin dai pang kaagid na pagbaha sa isla. Nadaog kan tubig na ini an tubig sa Anilao-Malbasag asin marikas na buminagsak. Sa Ormoc City, lihis sana sa mga salog nin Anilao asin Malbasag, nagsapo man nin labing baha. Sa laog sana nin tulong oras, an syudad nadistroso nin grabe huli sa rinibong harong na naraot. An total na 4,922 katawo nagadan sa syudad sana, asin 2,300 an nagadan sa pangpang kan salog.
Museo ni Robredo
thumb|Mga tropeyo asin medalya ni Jesse Robredo sa laog kan museum. An Museo ni Jesse Robredo sarong museo na ipinahaman kan National HIstrorical Commission of the Philippines (NHCP) sa pagtaong onra kan aarogan na buhay asin pamanang-gawe nin "marhay na paggogobyerno" ni dainang Jesse Robredo asin sinasabing logod makaganyat sa lambang Filipino na maisog "magkapot kan manto nin liderato asin maghingowa na gibohon an magigibo ngani mapagantad an kamugtakan kan nasyon." An Museo ni Uesse Robredo pig'inaguraran kan 18 Agosto 2017 kan ika-5ng Anibersaryo nin Kagadanan kan dainang alkalde kan Syudad nin Naga asin Sekretaryo nin DILG, Jesse Robredo. Ini namumugtak sa Naga Civic Center, J. Miranda Avenue kanto Taal Avenue, Syudad nin Naga, Bicol.
An museo naglalalaman kan mga personal na gamit ni Robredo siring kan saiyang tsinelas, uniporme komo alkalde kan Naga asin kan siya Sekretaryo kan DILG, bisikleta niya, mga libro sa politika, mga 60ng retrato ni Robredo poon pa kan aki siya, asin mga medalya asin tropeo na iginawad saiya. Igwa man an museo nin mga interactive na padalan, galeriya nin impormasyon na naglaladawan kan saiyang agi-agi sa buhay bilang sarong serbidor kan banwaan.
An Museo may apat na galeriya: Gallery 1, Youth and formation. Gallery 2: Tsinelas Leadership. Gallery 3: In the Hearts of the People asin an Gallery 4: The Robredo Legacy.
Mga tuyaw dapit sa Museo ni Robredo
Pinu'nan itinugdok an Museo kan nagdadangadang na gayo an Eleksyon Nasyonal 2016 kan Filipinas. Dakul nagkritiko na ini pagimik kan Partido Liberal orog na ta si byuda ni Robredo, si Leni Robredo, nagkandidatong gayo para Bise-Presidente kan Filipinas. Dakul pa man nagkomento na labilabi man an gasto sa Museo ta sarabi lampas 50 Milyon na Pesos na gayo an itinustos sa edipisyo na bako man ngani daa may kadakulaan. Nagsasabi man an iba sa Oposisyon na ano man daa ta magasto an gobyerno nin siring kadakulang halaga para sa sarong indibidwal na an siring na pag'onra pati sobra pa kadugay ta nagagadan pa sana an pobreng opisyal asin susog sa guideline kan NHCP dapat mag'ayaw nin huru-halawig na mga taon bago magtaong gasto asin onra an gobyerno. Sarabi pati duwang taon mansana nagsirbe si Robredo sa gobyerno nasyonal.
Sa parehong bareta kan Philippine News, may nagkomento sarong netizen, "Yung 2 years lang nagsilbi sa national government, nagkaroon na ng P52 million Museum built-in partnership with the National Historical Commission of the Philippines. National budget pa din ba ang gamit to maintain that structure? Aba, ano yan, hero? 2 years lang as DILG, hero? Illustrious?” Kun bibikolon, ano daa si Robredo sarong heroe apesar duwang taon pa sana nagsirbe sa gobyerno nasyonal. Ano daa si Robredo sarong hiyangta?
An Museo libre maglaog duman asin dai nagpapabayad. An presenteng curator kan Museo iyo si Jonel Rabusa.
Grace Hopper
Si Grace Brewster Murray Hopper (née Murray December 9, 1906 – January 1, 1992) sarong Amerikanong computer scientist asin United States Navy rear admiral. Saro sa mga programmer kan Harvard Mark, siya an nagpuon nin computer programming na nkaimbento nin saro sa mga linkers.
Pinasikat niya an ideya nin mga lengguwahe nin machine-independent programming, nagbuo sa COBOL, an enot na high-level programming language na ginagamit pa sa ngunyan. Pinangarap niya na magkaigwang Ingles na tataramon sa programming. thumb|Hopper sa UNIVAC I console, c. 1960
Pilmograpiya ni Jung Yeon-joo
Si Jung Yeon-joo sarong aktres asin modelo sa South Korea. Midbid si Jung sa saiyang mga ginampanan sa Queen of Mystery, Chicago Typewriter.
Biograpiya asin karera
Nagtapos siya sa Korea National University of Arts asin nagpuon sa halipot na pelikula na Guest kan 2011. Ginampanan niya an supporting role sa drama na I Remember You. nagluwas man siya sa mga serye sa drama Queen of Mystery, Chicago Typewriter asin Forest.
961
An  sarong taon sa Gregoryanong kalendaryo.
Philippine Arena
thumb|282x282px|Opisyal na tatak kan Philippine Arena thumb|Philippine Arena (Bocaue, PHI) An Philippine Arena iyo an pinakadakulang panlaog na arena sa kinaban. Saro ining pandakulong-katuyohan na panlaog na arena na igwa nin pinakahalangkaw na tukawang-kapasidad na 55,000 sa Ciudad de Victoria, sarong 140-hektarya na panturismong enterprisong sona sa Bocaue asin Santa Maria, Bulacan, Filipinas harus 30 kilometro norte kan Manila.
Saro ini sa panginot kan mga nagkapirang pansiglong proyekto kan Iglesia ni Cristo (INC) para sa saindang pansiglong selebrasyon kan Hulyo 27, 2014. An legal na may kagsadiri kan arena iyo an New Era University, an edukasyonal na institusyon kan INC.
960
An  sarong taon sa Gregoryanong kalendaryo.
Hermes Alegre
Si Hermes Alegre sarong Bikolanong pintor gikan sa Daet, Camarines Norte. Siya nagtapos nin Fines Arts asin nanggana kan primer premyo sa National Painting Competition taon 1981 kan Philippine Motors Association.
First to Eleven
An First to Eleven sarong bandang rock sa Amerika na gikan ki Erie, Pennsylvania. Erie
Kasaysayan
Kan 2009, limang haloyan nang amigo ni Erie, Pennsylvania an nagbilog kan M4 (Mini Menging Music), sa irarom kan paratukdo nin gitara na si Ryan Krysiak. Erie, Pennsylvania. M4 Pagkatapos mag-agi sa nagkapirang lead vocalist na naghali sa banda huli sa iba-ibang rason, nag-ayon si Audra Miller kan 2013 asin nagin panginot na parakanta poon kaidto. Kan Disyembre 2015, binago kan banda an pangaran ninda sa Inot sagkod sa Elven. First to Elenven. Kan 2016, sinda nagkawat sa Vans Warted Tour. Vans Wared Tour. Kan 2017 asin 2018 kadaklan kan orihinal na limang myembro naghale sa banda para sa kolehiyo, na si Mateo Yost sana an natatadang myembro. Si Sam Gilman asin Krysiak (na iyo an nag'akto bilang tagapadalagan kan banda para sa saindang bilog na karera) nag'ayon bilang mga kasalida. Kan Enero 2021, an Enot sa agihan kan YouTube nakaabot sa sarong milyon na suskritor.
Kan Pebrero 2021, ipinaisi ni Miller, Yost, asin Gilman na sinda nagpirma sa Velocity Records, siring man sa Equal Vision Records, sa ngaran na Concrete Castle. Equal Vision Records. Concete Casles Pinaluwas kan banda an enot nindang solo, an "Si lang sarong Katood," kan Marso. Sinda an nagkarawat kan enot nindang pagpasale kan Hunyo 5th, 2021 sa Atlantic City Beer & Music Festival. An saindang debut album, "Wish I Miss U," pinaluwas kan Setyembre 17, 2021, na may mga pangaran arog kan Blake Harnage na nagbubunga. Blakke Harnage. Kan bulan man sanang idto, pinonan ninda an pagpasyar ki Agate. Against The Current.
Suba' nin Sebakor
An 'Suba' nin Sebakor (Teluk Sebakor), saróng suba' sa sulnupan kan Rawis nin Bomberai sa norteng Probinsya kan Papua.
Yaon sa suba'an mga isla nin Karas asin an Semai.
Basilika Menor kan Imakulada Konsepsyon
An Basilika Menor kan Imakulada Konsepsyon (Spanish: Basílica Menor de la Inmaculada Concepción) sarong basilika menor sa Batangas City, Philippines. Nagi ining independyenteng parokya kaidtong 1614 sa irarom kan adbokasyon sa Imakulada Konsepsyon. An mga pinta igdi pigpakarhay liwat ni Rex Papasin, sarong artistang Batangueño. Temporalmente ining pigsarado sa publiko huli sa mga paglinog kan 2017.
Mga inot na simbahan
Si Fr. Diego de Mojica an pigsasabing naghaman kan inot na simbahan kan 1578 asin ini gibo sana sa mga simpleng materyales. Pig ngaranan an simbahan sa titulong Imakulada Konsepsyon. Nasulo an simbahan kan 1615. Kan 1686, hinaman utro ini ni Fr.Jose Rodriguez na gibo sa gapo. Sumunod na taon, mas marikas ining nahaman sa tabang man ni Fr. Manuel del Buensuceso asin mga tawo sa banwaan. Nahaman man an transept na gibo sa reef stone sa espwerso ni Fr. Jose de San Bartolome kan 1706 asin ini pinagbenditahan kan 1721. Nasulo man sana giraray an simbahan kan 1747 asin ini dagos na pigpakarhay kan 1756 kan panahon ni Don Ramon Orendain.
An presenteng simbahan
An dating padi sa probinsya na si Fr. Pedro Cuesta, ipinagaba an lumang simbahan huli ta saditon na ini para sa nagpaparadakulang populasyon. Nagpuon an paghaman kaini sa parehong lugar kan 1851. Pinagibo nya man an mas pusog na kudal na nakapalibot igdi sagkud sa kombento kaini. Nadestroso man giraray ini nin sarong linog kan 1863. Kan mahulog man an bubong kaini kan 1880, ipinapakaray man ini ni Fr. Bruno Laredo kan 1884. An kombento man na ginibo kan 1693 na gibo sa reef stone sagkud mga posteng molave, nakatagal sa pirang mga linog. Alagad, pigbaguhan man giraray ini ni Fr. Melchor Fernandez kan 1792. Ginamit naman ini bilang eskwelahan kan Saint Bridget College. Taod-taod, an ikaduwang iskalon kan kombento pigraot naman asin pigkonbertir bilang pastoral hall kan parokya.
Nag-agi naman sa pirang mga restorasyon an simbahan. An panduwa asin pantulong iskalon kan belfry, nahaman kan 1934. Kan 1936, pigribayan an mga lumang bintana asin 23 na mga ilawan an pig-instolar. Nagrampahog man an ibang mga parte kaini kan Abril 8, 1942 huli sa linog asin pigpakarhay sa tahaw kan 1945 asin 1946. Kan 1954, pigpinturahan an luwas kaini dangan kan 1957, pighirahay an pankagabsan na parte kaini.
Kan Pebrero 13, 1945 pigdeklarar an simbahan bilang Minor Basilica kan Imakulada Konsepsyon. An deklarasyon na ini huli sa kahagadan kan Obispo kan Lipa na si Alfredo Verszosa.
Warren Balane
Si Warren Balane sarong Bikolanong pintor asin muralista gikan sa Sipocot, Camarines Sur. Siya nagtapos nin Fines Arts sa Philippine Women's University. Nanggana siya kan primer premyo sa Philippine National Oil Company Calendar Invitation siring man sa Kulay ng Mundo kan Manila Broadcasting Company.
Bessie Raiche
Si Bessica Faith Raiche née Medlar, midbid bilang Bessie Raiche, (Abril 1875 – 11 Abril 1932) sarong Amerikanang negosyante asin siya an pinakaenot na babaeng abyador sa Amerika. Siya saro man na dentista, asin mediko.
Si Raiche iyo an pinakaenot na babae sa Estados Unidos na minimidbid nagpalayog solo nin eroplano.
Biograpiya
Si Bessie Faith Medlar namundag kan Abril 1875 sa Beloit, Wisconsin. An ina niya, si Elizabeth, taga-New Hampshire, asin an saiyang ama, si James B. Medlar, gikan Nweba York. Siya may sarong tugang na babae, si Alice Maude Medlar (1879-?). Kan 1880 an saiyang pamilya nag'eestar sa Rockford, Illinois, asin ta an gamit niyang pangaran "Bessie F. Medler".
Siya asin saiyang agom naggibo nin Wright-type na biplane sa saindang sala asin tinarakod sa saindang natad. An mga Raiches pgtugfok sainda ng palayaog gibo sana sa kawayan asin telang seda imbes na gamiton an magabat na luna na iyo an ginamit kan magtugang na Wright. Kan Septyembre 16, 1910, sa hinaman sana sa harong na palayog, duman sa Hempstead Plains, New York, si Raiche nagkarekord na siya an enot na babae naglayog solo sa Estados Unidos asin ini minidbid kan Aeronautical Society of America. Si Amelia Earhart naglayog huri na, kan 1927.
Kan Oktobre 13, 1910, si Raiche natawan medalyang bulawan tampok nin dyamante na may surat na "First Woman Aviator in America" na dinuhol  ni Hudson Maxim kan Aeronautical Society of America sa sarong pag'onrang pamamanggihan kan kasararoan.
Darya Dugina
Si Darya Aleksandrovna Dugina (Дарья Александровна Дугина; 15 Desyembre 1992 – 20 Agosto 2022), midbid man sa plumang pangaran na Daria Platonova (Дарья Платонова), sarong Rusong peryodista, syantipikong politikal asin aktibista.
Siya nagadan kan Agosto 2022 sa laog kan kotseng tinanoman bomba na soboot an saiyang ama an tinutuyo.
959
An  sarong taon sa Gregoryanong kalendaryo.
Samurai
An Samurai (侍) iyo an namamanang militar na nobilidad  asin opisyal na kasta kan medieval asin amay-modernong Hapon gikan kaidtong ika-12 na siglo sagkod sa saindang abolisyon kaidtong 1870s durante kan Meiji era. Sinda iyo an binabayadan na retainers kan daimyo, an dakulang kagsadiri nin daga na feudal. Igwa sinda nin halangkaw na prestihiyoso asin espesyal na mga pribelihiyo siring kan pagsulot nin duwang espada asin kiri-sute gomen, an karapatan na gumadan nin maski siisay na yaon sa ibabang klase sa syertong mga sitwasyon. Kinultibar ninda an kodigong bushido kan mga birtud marsyal, mayo nin pakiaram sa kulog, asin daing siring na kaimbodan, nakikisumaro sa dakul na lokal na ralaban.
Minsan ngani sinda nagin sinundan sa mas naenot na mga opisyal militar asin administratibo, an mga samurai talagang nagbutwa durante kan shogunato nin Kamakura, na namahala poon c.1185 sagkod 1333. Sinda an nagin namamahalang grupong politikal, na may dakulang kapangyarihan alagad dakula man an paninimbagan. Durante kan ika-13 na siglo, pinatunayan kan samurai na sinda eksperto kontra sa pagsalakay kan mga Mongol. Durante kan matoninong na peryodo nin Edo, 1603 sagkod 1868, sinda nagin mga mayordomo asin chamberlains kan mga daga nin mga daimyo, na nakakua nin manedyeryal na eksperyensia asin edukasyon.
Kan 1870, an mga pamilyang samurai binibilog nin 5% kan populasyon. Mantang minalataw an modernong mga militar kan ika-19 na siglo, an mga samurai orog na nagigin lihis na sa panahon asin mahal na marhay tanganing papagdanayon kun ikokomparar sa ordinaryong konskriptong soldados. Tinapos kan Pagsasabalik kan Meiji an saindang mga papel bilang feudal, asin nagbalyo sinda sa propesyonal asin entrepreneurial na mga papel. An saindang memorya asin armas nagdadanay na prominente sa kulturang popular kan Hapon.
Kasunduan sa Escazú
An Regional Agreement on Access to Information, Public Participation and Justice in Environmental Matters in Latin America and the Caribbean, na mas bisto bilang Kasunduan sa Escazú (Acuerdo de Escazú), sarong internasyunal kasunduan na pinirmahan nin 25 Latin American asin Caribbean na mga nasyon dapit sa mga karapatan sa akses sa impormasyon manungod sa kapalibutan, partisipasyon kan publiko sa pankapalibutan na pagdedesisyon, hustisyang pankapalibutan, asin marhay asin sustenableng kapalibutan para presente asin paabot na mga henerasyon. An kasunduan bukas sa 33 na mga nasyon sa Latin America asin Caribbean. Sa 24 na mga signataryo, nairatipika ini nin 12: Antigwa asin Barbuda, Argentina, Bolivia, Ecuador, Guyana, Mexico, Nicaragua, Panama, Saint Vincent and the Grenadines, Saint Kitts and Nevis, Saint Lucia, and Uruguay. thumb|349x349px|Chico Mendes sa saiyang harong sa Xapuri, Acre, Brazil, kan 1988, bago sya gadanon huli sa saiyang aktibismong pankapalibutan thumb|262x262px|Sa ginibong preymwork kan United Nations General Assembly, binuksan para sa pirma an Escazú Agreement kan 27 Setyembre 2018. Gikan an kasunduan sa 2012 United Nations Conference on Sustainable Development asin iyo an solamentang kasunduan na inaprubahan bilang bunga kan kumperensya. An Economic Commission for Latin America and the Caribbean (ECLAC) kan UN bilang teknikal na sekretarya para sa proseso, pigdisensyo ini sa pag-ultanan nin 2015 asin 2018 asin inaprubahan sa Escazú, Costa Rica, kan 4 Marso 2018. Pinirmahan an kasunduan kan 27 Setyembre 2018 asin nagdanay na bukas para sa pirma sagkod 26 Setyembre 2020. Kinaipuhan an onseng ratipikasyon para matawan ini pwersa, na nahaman kan 22 Enero 2021 sa Mexico asin Argentina. An kasunduan nagkaigwa nin pwersa kan 22 Abril 2021.
An Escazú Agreement iyo an pinakainot na internasyunal na kasunduan sa Latin America asin Caribbean mapadapit sa kapalibutan, asin an pinakainot sa kinaban na ipigbali an mga probisyon dapit sa karapatan kan mga parasurog sa kapalibutan. Pinapakusog kan kasunduan sa koneksyon kan mga karapatan pantawo asin kan pagprotektar sa kapalibutan sa paagi nin pagpautob nin kahagadan sa mga myembrong estado mapadapit sa karapatan kan mga parasurog sa kapalibutan. Katuyuhan kaini na makataong hustong impormasyon sa publiko dapit sa kapalibutan, pankapalibutan na pagdedesisyon, asin legal na proteksyon asin remedyo samga bagay-bagay dapit sa kapalibutan. Rinerekonoser man kaiyan an diretso kan presente asin paabot na henerasyon sa marhay na kapalibutan asin sustenableng pag-uswag.
Abala sa mga ratipikasyon
An nagkapirang komentarista nagpahayag nin pagduda kun raratipikahan baya kan Brazil an kasunduan sa iraraom ni Jair Bolsonaro, na an gobyerno dai nagsusuporta sa mga mekanismong surog sa kapalibutan o mga karapatan pantawo. Siring man, may mga paghahandal sa dai pagratipika kan Colombia sa kasunduan, urog na nanginginutan ini sa nasyon sa rehiyon sa bilang nin mga ginadan na parasurog pankapalibutan.
Hobenes na Kampyon
Kan 2020, para sa ikaduwang anibersaryo kan kasunduan, an The Acess Initiative (TAI), an United Nations Economic Commission for Latin America and the Caribbean (UN ECLAC), asin an Gobyerno kan Costa Rica nagpili nin 5 bagong hoben na kampyon, na nagsalida ki David R. Boyd, gikan sa hoben na mga aktibista sa bilog na Latin America asin Caribbean.
Pamalas
An Pamalas o pampalas, (Ingles: nail cutter o nail clipper), saróng gamit nin pankamot na piggagamit sa pamputol nin mga haralabang kuko sa kamot o sa kuko sa bitis.
Lista nin mga salog sa Filipinas
Ini '''lista kan mga salog sa Filipinas.
An pinakahalaba na salog kan Filipinas iyon Salog Cagayan, na may labang 314 mi, sinusundan kan Salog Mindanao asin Salog Agusan, na sa sunod-sunod may laba na 232 mi asin 217 mi. May labang 27753 km2, an Salog Cagayan igwang pinakadakulang wawaan, nasundan ini kan Salog Mindanao (23169 km2), Agusan (11937 km2), asin kan Salog Pampanga. (10434 km2).
Rawis nin Bomberai
Madudugangan an Rawis nin Bomberai (Semenanjung Bomberai) sa rehiyon nin Sulnupang Nueba Guinea, sa Sur-Subangan na Asya, kabaliktadan dangan sa sur kan Rawis nin Payo kan Gamgam. Nakalatag sa sulnupan an Suba' nin Sebakor asin an Suba' nin Kamrau sa sur. Nakalatag an isla nin Sabuda sa sulnupang puro kan rawis, asin pigsusuway ini sa Kadagáang kan mga itiot nin Berau asin Bintuni.
Uusipon
An enot na pagkakahiling kan mga Europeo sa lugar na ini kaidtong 1606, sa ekspedisyong Espanyol na na pinamamahalaan nin Luís Vaz de Torres.
GCash
thumb|Aplikasyon kan Gcash thumb| Gcash Mastercard | ATM An GCash by Alipay, mas midbid bilang GCash, sarong Filipinong mobile wallet, mobile payments asin daing sanga na serbisyo sa bangko. Pigpabisto kan 2004, pagsasadiri ini kan Mynt (dating Globe Fintech Innovations), na sarong kaayonan na pagtratrabaho sa pag'oltan kan Ant Group, sarong kompanyang kaapil kan Grupong Alibaba asin kan operador kan nangengenot na plataporma sa buhay sa kinaban, an Alipay; Ayala Group of Companies, saro sa pinakadakulang negosyo kan Pilipinas; asin Globe Telecom, saro sa pinakadakulang kompanya nin telekomunikasyon kan Filipinas (sa lado kan Globe, an GCash nasa irarom kan 917Ventures). Ant Group. Alibaba Group. Alipay. Ayala Group of Companies. Globe Telecom.